Vantaanjoki
Vantaanjoen pisin sivujoki on Keravanjoki, joka yhtyy Vantaanjokeen Helsingin ja Vantaan rajalla. Muita huomattavia sivujokia ovat Luhtaanmäenjoki (ylempänä Nurmijärven alueella Lepsämän- ja Luhtajoet), Tuusulanjärvestä alkava Tuusulanjoki, Palojoki ja Kytäjoki, jonka latvavedet ovat osittain Lopen ja Vihdin alueilla.
Virojoki (joki)
Virojoki saa alkunsa Virojärven (korkeus 64,9 m) pohjoispuolelta. Virojärvestä laskevan päähaaran lisäksi toinen merkittävä latvahaara on Ounionjoki päähaaran itäpuolella. Alajuoksulla joki virtaa Kotijärven ja Säkäjärven kautta. Onkamaanjärvestä virtaava Onkamaanjoki yhtyy jokeen lännestä Säkäjärven alapuolella. Virojoki laskee Suomenlahden Virolahden pohjukkaan, jossa sijaitsee Virolahden kunnan suurin taajama Virojoki.